[{"text_idx": "#000001", "text": "En la 8-a de decembro de 1941, la japana armeo s\u0302tele atakis la strategie gravan lokon Perla Haveno de Usono. Je tio, amplekse eksplodis la Pacifika Milito. En nur kvin monatoj, la agresa milito de la japana armeo balais tra Sudorienta Azio, kaj c\u0302. 200 miloj da aliancaj soldatoj estis kaptitaj. Alfronte al tiom multe da militkaptitoj, Japanio praktikis sian planon lau\u0306 la rilata politiko kaj sendis tiujn malliberulojn al la de g\u0302i okupataj lokoj kaj al Japanio kiel devigajn laborulojn. Intertempe, japanaj trupoj starigis entute 115 koncentrejojn en 12 landoj kaj regionoj sub sia okupado por enkarcerigi tiujn kaptitojn."}, {"text_idx": "#000002", "text": "\"La perditaj jaroj de la vivo\""}, {"text_idx": "#000003", "text": "Japanaj armeanoj postulis ke la militkaptitoj sin kolektu g\u0302ustatempe je la 7-a c\u0302iumatene, kaj strikte priserc\u0302is ilin je la korpo. La kaptitoj defilis en malvarmeco je pli ol 30 celsiusaj gradoj sub la nulo. Post piedirado je kvin kilometroj ili atingis la Akcian Kompanion de Manc\u0302urio pri Il-Mas\u0302inoj (AKM), tie ili laboradis kun granda intenseco dum 7 au\u0306 8 horoj, kaj revenis vespere al la koncentrejo en la penetranta malvarma vento."}, {"text_idx": "#000005", "text": "Ec\u0302 grave malsanig\u0302aj militkaptitoj nepre iris al \"la laboro\", nur se ili povis sin movi. En la nokto de la 7-a de aprilo de 1943 neg\u0302egis je dikeco de tri futoj, matene la vetero farig\u0302is tiel malvarma, ke multaj malliberuloj ne eliris por kolektado kiel kutime. 30 minutojn post ekirado al la laborejo de tiuj, kiuj g\u0302usttempe kolektig\u0302is en la korto, japanaj gardistoj de la koncentrejo blovis la signalon. C\u0302iuj militkaptitoj iris al la korto. Post kolektado, ili estis devigitaj stari en la malvarmo de neg\u0302o dum 30 minutoj. Sekve de tio, iliaj fingroj de la manoj kaj tiuj de la piedoj havis frostos\u0302velojn. Finfine, krom la plej serioze malsanaj kaptitoj, c\u0302iuj aliaj devige iris al la laborejo."}, {"text_idx": "#000006", "text": "Por pli bone mastrumi kaj uzi la tieajn militkaptitojn, en la jaro 1943 la japana armeo konstruis neportempan log\u0302ejon por militkaptitoj najbare de AKM. La totala areo de la log\u0302ejo superis 45 355 kvadratajn metrojn. G\u0302i estas la malnova ejo de la Shenyang-a koncentrejo por militkaptitoj el la Alianca Armeo en la Dua Mondmilito."}, {"text_idx": "#000008", "text": "Redaktoroj: Zhuang Shuang kaj Wang Lihua"}]